כוננות מוגברת • דיון חירום בצפון; רוחאני: "יתכן ונתקל בבעיות" | JDN - חדשות
בתמונה: טנקים מתאמנים ברמת הגולן. צילום אילוסטרציה: פלאש 90
אלי בן דוד 08.05.2018 12:19
נמשכת ההיערכות והכוננות לקראת נקמה איראנית קרובה בעקבות פעילות ישראל בסוריה ובצל ביטולו המסתמן של הסכם הגרעין: ביום ראשון הקרוב ייפגשו חברי פורום "קו עימות" לפגישה דחופה, בה ידונו במצב הביטחוני בצפון ופערי ההתראה והמיגון הקיימים בצפון. מדובר בפורום עליו נמנים ראשי רשויות ומועצות מרמת הגולן והגליל העליון.
אמש דווח ב'חדשות 2' כי ישראל נערכת גם לחדירה לשטחה – לבסיסים או יישובים. צה"ל נמצא בהיערכות שיא לתגובה אירנית בגבול הצפון וניסיונות חדירה לבסיסים ויישובים – מתוך הערכה שאירן תגיב באמצעים העומדים לרשותה על הפגיעה באנשי משמרות המהפכה במהלך התקיפה בשדה התעופה T4 ב-9 באפריל.
//www.jdn.co.il/breakingnews/990936
"האיראנים רצו לבצע פיגוע טילים ללא חתימה איראנית ברורה. לישראל ישנה עליונות פסיכולוגית שהיא מפעילה כשהיא חושפת את כוחה של איראן ומבהירה שהיא רואה את כל צעדיה. איני חושש ממלחמה עם איראן. האיראנים חוששים להמשך השלטון שלהם והמהפכה שמתקיימת במדינתם, הם אמנם רוצים לנקום בנו, אך הם לא יכולים לנצח", אמר הבוקר הפרשן צבי יחזקאלי בראיון ל'רדיו ללא הפסקה'.
הוא הוסיף: "איראן נמצאת כבר כמה שנים בסוריה. האסימון נפל לנו רק עכשיו ואנחנו פועלים בהתאם. ראש הממשלה נתניהו טען שעדיף לסיים את הסיפור עכשיו ולא בעוד שנתיים. אם נתניהו, שנחשב לאדם זהיר, אומר את הדברים הללו, כנראה שאין ברירה. המרחק בינינו לבין מלחמה עם איראן גדול מאוד. האיראנים לא טיפשים הם מחשבים את צעדיהם והם ימשיכו לפעול בסוריה. החלום שלהם הוא לשלוט על המזרח התיכון ולכן הם לא שמים את כל הביצים בסל אחד ותוקפים את ישראל".
בתוך כך, נשיא איראן רוחני נפגש היום עם תעשיינים בטהרן והכשיר את הקרקע לפרישה האמריקנית מהסכם הגרעין והשלכותיה. "ייתכן שניאלץ להתמודד עם קשיים ובעיות בחודשים הקרובים", הוא אמר להם, והוסיף: "אם נהיה חזקים ונחושים – נעבור את זה".
//www.jdn.co.il/breakingnews/992047
//www.jdn.co.il/breakingnews/991747
מאמר קודםבתי הכנסת, תלמודי התורה והשוק היהודי: הרבנים סיירו בג'רבה • תיעוד
המאמר הבאהרווח הנקי של IDBNY בשנת 2017 גדל ב-% ל-65.4 מיליון דולר